Kadri Novikov

Kadri Novikov (neiupõlvenimi Nõmmik; sündinud 9. augustil 1979 Rakveres) on eesti klassikaline filoloog ja tõlkija.

Haridus
Ta lõpetas 1997. aastal Rakvere Gümnaasiumi ja 2001. aastal cum laude Tartu Ülikooli klassikalise filoloogia bakalaureuseõppe.Elulookirjeldus doktoritöös. 2004. aastal kaitses ta sealsamas magistritöö teemal "Retoorika ja tekstitüüp: struktuur, tekstuur ja retoorilised figuurid Achilleus Tatiose romaanis "Leukippe ja Kleitophon""Magistritöö täistekst TÜ raamatukogu repositooriumis. ning 2014. aastal doktoritöö "Leucippe and Clitophon by Achilles Tatius: rhetorical figures, narrative tempo and genres in the Greek novel"Doktoritöö täistekst TÜ raamatukogu repositooriumis. (juhendaja Janika Päll).

Töökäik
Aastail 2001–2008 töötas Novikov ladina keele õpetajana Hugo Treffneri Gümnaasiumis ja 2003–2012 Tartu Teoloogia Akadeemias. Alates 1. veebruarist 2008 on ta Tartu Ülikooli klassikalise filoloogia osakonna lektor. Ta on Tartu Ülikooli bakalaureuseõppekava "Antiikkeeled ja -kultuurid" programmijuht.

Tõlked
Novikov on tõlkinud katkendeid vanakreeka- ja ladinakeelsest kirjandusest (Achilleus Tatios, Libanios, Minucius Felix). Sarjas "Hieronymus" on 2024. aasta augusti seisuga ilmumas Achilleus Tatiose romaani "Leukippe ja Kleitophon" terviktõlge.Hieronymuse sarjas valmimisel raamatud Eesti Kultuurkapitali kodulehel.

Tunnustus
 2004 – üliõpilaste teadustööde riikliku konkursi II preemia humanitaarteaduste valdkonnas.
 2015 – üliõpilaste teadustööde riikliku konkursi I preemia ühiskonnateaduste ja kultuuri valdkonnas, doktoriõppe üliõpilaste astmes

Isiklikku
Kadri Novikovi vanemad on ajalooõpetajad Jaan Nõmmik ja Maie Nõmmik; tema vennad on usuteadlane Urmas Nõmmik ja ajaloolane Andres Nõmmik, tema õde on maalikunstnik Maarja Nõmmik.Ajalooõpetaja Maie Nõmmik: “Minu meelest ajaloos saab kõike õppida”, Virumaa Teataja, 28. veebruar 2023.

Viited

Välislingid


Kategooria:Eesti klassikalised filoloogid
Kategooria:Tartu Ülikooli filosoofiateaduskonna vilistlased
Kategooria:Eesti tõlkijad
Kategooria:Tartu Ülikooli õppejõud
Kategooria:Sündinud 1979